In die vroeë lewensjare is beweging een van die sleutels tot jou baba se breinontwikkeling. Dit oefen sy sintuie, leer hom om beheer oor sy lyfie te kry en help hom om die wêreld te verken. Hoe kan jy agterkom of jou baba se brein na wense ontwikkel?
Sit jou baba gereeld op sy maag op ’n veilige oppervlak neer sodat hy kan leer beweeg. (Moet hom net nie so laat slaap nie.)
Plaas ’n kussing of handdoek onder sy bors sodat hy meer van sy omgewing kan sien en met sy hande teen die vloer kan druk.
As beweging nie na wense plaasvind nie, bly die ontwikkeling van die liggaam en brein agter. Elke normale voltermynbaba beskik in die eerste lewensjaar oor ’n aantal primitiewe of oorlewingsreflekse wat deur sekere dele van die brein beheer of onderdruk word.
In sy eerste 18 maande het hy siektes gehad wat ’n hoë koors, ylkoors of stuiptrekkings tot gevolg gehad het.
Anro-mari Cohen, ’n fisioterapeut van Vredendal, sê beweging ontstaan deur die interaksie van veelvoudige prosesse soos perseptuele, verstandelike en motoriese vaardighede van jou kind, en dan ook die interaksies tussen jou kind, die taak en die omgewing.